CELEX: 52008SC2806
Language: sl
Date: 2008-11-14
Title: Osnutek sklep Skupnega odbora EGP o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode - Osnutek skupnega stališča Skupnosti -

SL

SL        SL
 ---pagebreak---                   KOMISIJA EVROPSKIH SKUPNOSTI

                                                   Bruselj, 14.11.2008
                                                   SEC(2008) 2806 konč.

                                         Osnutek

                          SKLEP SKUPNEGA ODBORA EGP

                     o spremembi Protokola 31 k Sporazumu EGP
     o sodelovanju na posebnih področjih, za katera ne veljajo štiri temeljne svobode

                          - Osnutek skupnega stališča Skupnosti -
                                   (predložila Komisija)

SL                                                                                      SL
 ---pagebreak---                           OBRAZLOŽITVENI MEMORANDUM

     1.   Protokol 31 k Sporazumu EGP vsebuje posebne določbe o sodelovanju med
          Skupnostjo in državami EGP-Efte na področjih, za katera ne veljajo štiri temeljne
          svobode.

     2.   Priloženi osnutek sklepa Skupnega odbora EGP je namenjen spremembi
          Protokola 31, ki naj bi zagotovila, da bodo pogodbenice spodbujale ustrezno
          sodelovanje med pristojnimi organizacijami, institucijami in drugimi organi na svojih
          ozemljih in tako omogočale enakopravno sodelovanje zainteresiranih strani iz držav
          EGP-Efte v projektu SESAR, vključno z dejavnostmi skupnega podjetja SESAR,
          ustanovljenega z Uredbo Sveta (ES) št. 219/2007 z dne 27. februarja 2007.

     3.   Člen 1(3) Uredbe Sveta (ES) št. 2894/94 o pravilih za izvajanje Sporazuma EGP
          predvideva, da Svet na predlog Komisije oblikuje stališče Skupnosti do takih
          sklepov.

     4.   Osnutek sklepa Skupnega odbora EGP se predloži v odobritev Svetu. Komisija upa,
          da bo lahko v najkrajšem možnem času predstavila stališče Skupnosti v Skupnem
          odboru EGP.

SL                                             2                                                  SL
 ---pagebreak---                                                 Osnutek

                                      SKLEP SKUPNEGA ODBORA EGP

                            o spremembi Protokola 31 k Sporazumu EGP
            o sodelovanju na posebnih področjih, za katera ne veljajo štiri temeljne svobode

     SKUPNI ODBOR EGP JE –

     ob upoštevanju Sporazuma o Evropskem gospodarskem prostoru, kakor je bil spremenjen s
     Protokolom o prilagoditvi Sporazuma o Evropskem gospodarskem prostoru (v nadaljnjem
     besedilu: Sporazum), in zlasti členov 86 in 98 Sporazuma,

     ob upoštevanju naslednjega:

     (1)      Protokol 31 k Sporazumu je bil spremenjen s Sklepom Skupnega odbora EGP št. …/...
              z dne …1.

     (2)      Zaradi vključitve zakonodajnega svežnja o enotnem evropskem nebu v Sporazum in
              ključne vloge projekta SESAR za prihodnji razvoj izvedbenih ukrepov na tem
              področju ter zaradi udeležbe držav Efte pri javnem financiranju tega projekta prek
              sedmega okvirnega programa za raziskave in razvoj je primerno, da se spodbudi
              ustrezno sodelovanje med pogodbenicami k Sporazumu v zadevah, ki jih zajema
              skupno podjetje SESAR, ustanovljeno z Uredbo Sveta (ES) št. 219/2007 z dne
              27. februarja 20072, kar bi omogočilo enakopravno sodelovanje zainteresiranih strani
              iz držav Efte v projektu SESAR.

     (3)      Protokol 31 k Sporazumu bi bilo zato treba spremeniti tako, da se omogoči začetek
              tega razširjenega sodelovanja –

     SKLENIL:

                                                 Člen 1

     Za odstavek 8 člena 1 (Raziskave in tehnični razvoj) Protokola 31 k Sporazumu se vstavi
     naslednji odstavek:

     „8a.      Pogodbenice spodbujajo ustrezno sodelovanje med pristojnimi organizacijami,
               institucijami in drugimi organi na njihovih ozemljih in tako omogočajo enakopravno
               sodelovanje zainteresiranih strani iz držav Efte v projektu SESAR, vključno z
               dejavnostmi skupnega podjetja SESAR(1).

     1
              UL L …
     2
              UL L 64, 2.3.2007, str. 1.

SL                                                 3                                                 SL
 ---pagebreak---              Z izjemo pravice glasovanja države Efte polnopravno sodelujejo v Odboru za enotno
             evropsko nebo ES, ki pomaga Komisiji ES pri upravljanju, razvoju in izvajanju
             dejavnosti skupnega podjetja SESAR.(1) 32007 R 0219: Uredba Sveta (ES) št. 219/2007 z
             dne 27. februarja 2007 o ustanovitvi skupnega podjetja za razvoj nove generacije evropskega sistema
             upravljanja zračnega prometa (SESAR) (UL L 64, 2.3.2007, str. 1).“

                                                     Člen 2

     Ta sklep začne veljati na dan po predložitvi zadnjega uradnega obvestila Skupnemu odboru
     EGP v skladu s členom 103(1) Sporazuma*.

                                                     Člen 3

     Ta sklep se objavi v sklopu EGP Uradnega lista Evropske unije in Dopolnilu EGP k
     Uradnemu listu Evropske unije.

     V Bruslju,

                                                     Za Skupni odbor EGP
                                                     Predsednik

                                                     Sekretarja
                                                     Skupnega odbora EGP

     *
            [Navedena ni nobena ustavna zahteva.] [Navedene so ustavne zahteve.]

SL                                                      4                                                          SL